b'\n_START_ARTICLE_\nRde\xc4\x8denoga postovka\n_START_SECTION_\nOpis\n_START_PARAGRAPH_\nTa majhen sokol je v letu podoben \xc5\xa1krjan\xc4\x8darju, vendar ima od njega dalj\xc5\xa1i rep in pogosto visi v zraku kot navadna postovka. Samec je skoraj v celoti temno sive barve, le preje na nogah in pred repom ima rde\xc4\x8de-rjave barve. Samica je po zgornji strani pepelnato siva s temnej\xc5\xa1imi progami, po spodnji pa bolj rde\xc4\x8de-rjava z manj opaznimi progami. Povpre\xc4\x8dna telesna dol\xc5\xbeina te ptice je okoli 30 cm, povpre\xc4\x8den razpon peruti pa je okoli 70\xc2\xa0cm.'